בין הקטבים

**בין הקטבים** הוא כתב עת העוסק באסטרטגיה צבאית, טרנספורמציה ואמנות המערכה היוצא לאור במרכז דדו לחשיבה צבאית בינתחומית בצה"ל. כתב העת מתפרסם כשלוש–ארבע פעמים בשנה ועוסק במגוון נושאים אשר נמצאים בליבת העיסוק של צה"ל: בניין הכוח, המטה הכללי, לוחמת יבשה, ביטחון שוטף, המערכה שבין המלחמות, סייבר ובנושאים נוספים.

## היסטוריה ומיקוד
כתב העת נוסד בפברואר 2014 על ידי ראש צוות החשיבה במרכז דדו אלוף-משנה ערן אורטל. כתב העת מבקש לתרום לפיתוח הידע בצה"ל על תופעות חדשות ומתהוות המשפיעות על סביבתו, ועל המתחים והזיקות המגדירים את המערכת האסטרטגית ואת העיסוק האופרטיבי, באמצעות סדרת עיונים בתופעות ובמתחים אלו. כל גיליון מוקדש לנושא אחר.

### כותבים בכירים בכתב העת
בין היתר התפרסמו ב"בין הקטבים" מאמרים מאת כותבים בכירים כמו אלוף אביב כוכבי שכתב על תהליך השינוי באמ"ן בעת היותו ראש האגף, אלוף יואב הר אבן שכתב על אסטרטגיית צה"ל, אלוף גיא צור שכתב על תהליך השינוי המתקיים בזרוע היבשה, מפקד פיקוד המרכז אלוף רוני נומה שכתב על אירועי גודל השעה, מפקד זרוע היבשה אלוף קובי ברק שכתב על הצורך בלוחמה רב ממדית ביבשה, מפקד חיל הים אלוף אלי שרביט שכתב על הקמת המטה המבצעי בזרוע הים, אלוף פיקוד העורף תמיר ידעי שכתב על הטרנספורמציה שערך בפיקוד, אלוף תמיר היימן שכתב על למידה במטה הכללי ורבים נוספים. גיליון 28–30 של בין הקטבים עוסק בתר"ש תנופה ובתפיסת ההפעלה הצה"לית וכולל מאמרים של ראש המטה הכללי אביב כוכבי, מפקד זרוע היבשה אלוף יואל סטריק, מפקד פיקוד הדרום אלוף הרצי הלוי, מפקד חיל האוויר אלוף עמיקם נורקין וראש אגף כוח האדם אלוף מוטי אלמוז, וקצינים בכירים נוספים המתארים היבטים שונים של התפיסה החדשה.

### מגמות מרכזיות
"בין הקטבים" משקף זרם הולך וגובר בצה"ל הקורא לרפורמה ארגונית ומודרניזציה של הכוח הצבאי. זאת ניתן לראות במאמרים "'עוד מאותו הדבר' - על הצורך בדילוג תפיסתי בבניין הכוח", של אלוף אהרון חליוה, במאמר "מבולבלים? גם אנחנו! - פרספקטיבה היסטורית לדיון על "יבשה באופק"", מאת אלוף-משנה ערן אורטל, ובמאמר "מכיפת ברזל ל"תקרת זכוכית"", מאת רס"ן שלומית רודניצקי.

## תחרות פרס הרמטכ"ל לכתיבה צבאית
בכתב העת התפרסמו מספר מאמרים אשר זכו בפרס הרמטכ"ל לכתיבה צבאית יוצרת:
* 	– מקום שני לשנת 2015
*  – מקום ראשון לשנת 2016
*  – מקום שני לשנת 2016
*  – מקום שלישי לשנת 2017
*  – מקום ראשון לשנת 2017
*  – מקום שני לשנת 2018
*  – מקום ראשון לשנת 2018
*  – מקום שלישי לשנת 2020
*  – מקום ראשון לשנת 2020

## גיליונות "בין הקטבים" שהתפרסמו
* גיליון 1 (פברואר 2014): סְפָר - עיון בהתהוות האתגר בגבולות
* גיליון מס' 2 (יולי 2014): שינוי והשתנות - על גמישות צבאית במציאות מתהווה
* גיליון 3 (דצמבר 2014): סייבר - אתגר והזדמנויות במרחבים חדשים
* גיליון 4 (יולי 2015): הגנה ועורף - עיון מחודש
* גיליון 5 (נובמבר 2015): רשתיות וחשיבה רשתית - על עולמות שטוחים ומה שביניהם
* גיליון 6 (ינואר 2016): בניין הכוח - חלק א'
* גיליון 7 (אפריל 2016): בניין הכוח - חלק ב'
* גיליון 8 (ספטמבר 2016): המטה הכללי - על מנהיגות ולמידה במציאות משתנה
* גיליון 9 (דצמבר 2016): בניין הכוח - חלק ג'
* גיליון 10 (מרץ 2017): המטה הכללי חלק ב' - על מנהיגות ולמידה במציאות משתנה
* גיליון 11–12 (יוני 2017): עוצמה אווירית - יובל למבצע מוקד
* גיליון 13 (אוקטובר 2017): משחקי מלחמה
* גיליון 14 (דצמבר 2017): המטה הכללי חלק ג' - על מנהיגות ולמידה במציאות משתנה
* גיליון 15 (מרץ 2018): ביטחון שוטף - המערכה שבין המלחמות - חלק א'
* גיליון 16–17 (יולי 2018): יבשה – 70 שנה לצה"ל
* גיליון 18 (דצמבר 2018): דיגיטל 2.0 - צבא וטכנולוגיה בעידן המידע
* גיליון 19 (פברואר 2019): ביטחון שוטף - המערכה שבין המלחמות - חלק ב'
* גיליון 20–21 (יוני 2019): בדרך לטרנספורמציה צבאית
* גיליון 22–23 (אוקטובר 2019): ביטחון שוטף - המערכה שבין המלחמות - חלק ג'
* גיליון 24–25 (מארס 2020): דיפלומטיה צבאית
* גיליון 26–27 (יולי 2020): בניין כוח אדם
* גיליון 28–30 (נובמבר 2020): עליונות צבאית ותר"ש תנופה
* גיליון 31–32 (מאי 2021): יבשה ב'
* גיליון 33 (אוגוסט 2021): מצביאות
* גיליון 34: בעקבות שומר החומות
* גיליון 35: מעגל שלישי
* גיליון 36: נשים - הפוטנציאל המערכתי
* גיליון 37: המלחמות החדשות ומלחמת רוסיה - אוקראינה
* גיליון 38: עוצמה ימית
* גיליון 39: איראן ורב־זירתיות
* גיליון 40: יובל למלחמת יום הכיפורים
* גיליון 41: מלחמת "חרבות ברזל"
* גיליון 42: עשור לבין הקטבים
* גיליון 43: מלחמת "חרבות ברזל" ב'
*בין הקטבים 44: מלחמת "חרבות ברזל" ג'
*בין הקטבים 45: מבצע "עם כלביא"
* בין הקטבים 46: מלחמת "חרבות ברזל" ד'
* בין הקטבים 47: מלחמת "חרבת ברזל" ה' – אדם וחברה (בשיותוף ממד"ה)
* בין הקטבים 48: ביטחון לאומי

## קישורים חיצוניים
* 
* שאול ברונפלד, רוחות חדשות נושבות בין הקטבים, באתר IsraelDefense, מרץ 2016.
* שאול ברונפלד, מצב גבולי, מערכות, אוגוסט 2014.
* דימה אדמסקי, "בין הקטבים": תרבות החדשנות הישראלית בין חיזוי להסתגלות, בין הקטבים 21, יולי 2019, עמ' 167–179

## הערות שוליים

קטגוריה:כתבי עת של צה"ל
קטגוריה:צה"ל
קטגוריה:צבא ותקשורת
2018 10